Den 73-årig er uden for livsfare.

Nordjyllands Politi var søndag middag til stede ved Over Aggersund i Aggersund, hvor en 73-årig mand var blevet stukket ned med en kniv. - Det viser sig at være en uenighed mellem to personer, der i forvejen havde kendskab til hinanden, hvoraf den ene mand på 26 år overfalder den 73-årig mand med, hvad, vi forventer, er, en kniv, fortæller vagtchef Karsten Højrup Kristensen. Tidligere formodet man ellers, at der var tale om en skruetrækker, men dette er ikke længere tilfældet ifølge Karsten Højrup Kristensen. Uden for livsfare Den 73-årig forventes at være overfladisk ramt på det ene kraveben samt ramt i det ene lår med kniven. Derfor blev han kørt til Aalborg Sygehus, hvor han undersøges på nuværende tidspunkt. - Han er uden for livsfare, oplyser vagtchefen. Gerningsmanden blev pågrebet og er kørt til politistationen, hvor man afventer afhøring ifølge vagtchefen. Jurister skal nu tage stilling til, om manden skal i grundlovsforhør mandag, ifølge vagtchefen. Anmeldelsen kom klokken 12.13.